CELEX: 32012D0219
Language: lt
Date: 1335225600000
Title: 2012/219/ES: 2012 m. balandžio 24 d. Komisijos įgyvendinimo sprendimas, kuriuo pripažįstama, kad Serbijoje neaptikta Clavibacter michiganensis ssp. sepedonicus (Spieckerman ir Kotthoff) Davis et al . (pranešta dokumentu Nr. C(2012) 2524)

26.4.2012   
            
            
               LT
            
            
               Europos Sąjungos oficialusis leidinys
            
            
               L 114/28
            
         KOMISIJOS ĮGYVENDINIMO SPRENDIMAS
   2012 m. balandžio 24 d.
   kuriuo pripažįstama, kad Serbijoje neaptikta Clavibacter michiganensis ssp. sepedonicus (Spieckerman ir Kotthoff) Davis et al.
   (pranešta dokumentu Nr. C(2012) 2524)
   (2012/219/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos III priedo A dalies 12 punktą,
   kadangi:
   
               (1)
            
            
               Direktyvos 2000/29/EB III priedo A dalies 12 punkte numatytas bendras Solanum L. stiebagumbių ir jų hibridų, išskyrus tuos, kurie išvardyti A dalies 10 ir 11 punktuose, įvežimo į Bendriją draudimas, įskaitant trečiųjų šalių kilmės Solanum tuberosum L. stiebagumbius. Draudimas netaikomas trečiosioms Europos šalims, kuriose neaptikta Clavibacter michiganensis ssp. sepedonicus (Spieckerman ir Kotthoff) Davis et al. (toliau – organizmas);
            
         
               (2)
            
            
               pagal Serbijos pateiktas oficialias 2009, 2010 ir 2011 m. tyrimų ataskaitas ir pagal informaciją, surinktą 2009 m. lapkričio ir gruodžio mėn. šalyje Maisto ir veterinarijos tarnybai atliekant patikrą, nustatyta, kad organizmo Serbijoje neaptikta ir kad tiek importuojamiems, tiek šalyje auginamiems Solanum tuberosum L. stiebagumbiams taikomos kontrolės, patikrinimo bei tyrimų procedūros;
            
         
               (3)
            
            
               todėl tikslinga pripažinti, kad Serbijoje organizmo neaptikta;
            
         
               (4)
            
            
               šis sprendimas nepažeidžia vėlesnių išvadų, pagal kurias Serbijoje gali būti aptiktas minėtas organizmas;
            
         
               (5)
            
            
               Komisija prašo Serbijos kasmet pateikti informaciją, kurios reikia patvirtinti, kad Serbijoje vis dar neaptikta organizmo;
            
         
               (6)
            
            
               šiame sprendime nustatytos priemonės atitinka Augalų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Pripažinimas
   Pripažįstama, kad Serbijoje neaptikta Clavibacter michiganensis ssp. sepedonicus (Spieckerman ir Kotthoff) Davis et al.
   2 straipsnis
   Adresatai
   Šis sprendimas skirtas valstybėms narėms.
   
      Priimta Briuselyje 2012 m. balandžio 24 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 169, 2000 7 10, p. 1.